XX 
kurrence kunde optages; men Botanikerne sendte uden om Uni¬ 
versitetet et Andragende til Ministeriet, der tilsigtede at forpurre 
denne Ordning. Ministeren valgte da den Udvej ikke at besætte 
Professoratet, men at overdrage F. Didrichsen indtil videre at 
besørge Ørsteds Forretninger. Hermed var i Virkeligheden Spørgs- 
maalet afgjort, og Didrichsen modtog da ogsaa i 1875 Udnævnelse 
som Professor botanices. 
Imidlertid havde Warming reageret paa Tilsidesættelsen ved at 
indgive et Andragende om at blive ansat som ekstraordinær Do¬ 
cent i Botanik for videregaaende. Dette Andragende imødekom 
man, idet Warming fra 1873 fik Ansættelse som midlertidig Do¬ 
cent; ved Didrichsens Udnævnelse til Professor i 1875 opnaaede 
Warming Ansættelse som fast ekstraordinær Docent i Botanik ved 
Universitetet, hvorhos det tillige overdroges ham at holde Fore¬ 
læsninger i Botanik for Farmaceuter og Polyteknikere. I denne tre¬ 
dobbelte Stilling virkede nu Warming til 1882, under Udfoldelse 
af et stort og betydningsfuldt Arbejde, dels som Lærebogsforfatter 
og dels paa det rent videnskabelige Omraade. 
De Warmingske Lærebøger i Systematisk Botanik og Alminde¬ 
lig Botanik, der udkom første Gang henholdsvis 1879 og 1880, 
forener en overlegen Beherskelse af Stoffet med en klar Fremstil¬ 
lingsform. Ligesom Førsteudgaverne fuldt ud stod paa Højde med 
Datidens Viden, holdt de følgende Udgaver — og der foreligger 
ikke mindre end 4 danske — stedse Trit med den hurtigt frem¬ 
adskridende Udvikling; dette opnaaede Warming ved at knytte frem¬ 
ragende Fagforskere (Johannsen, Rosenvinge, Rostrup, 
Wil le) til sig som selvstændigt arbejdende Medudgivere. Ogsaa i 
Udlandet vandt Warmings Lærebøger megen Anseelse, og blev i 
stor Udstrækning benyttede ved Universiteterne; efterhaanden ud¬ 
kom Oversættelser paa svensk, tysk, russisk og engelsk. 
Warmings videnskabelige Virksomhed i Perioden 1873—82 be¬ 
væger sig over mange Felter: I et vigtigt Arbejde „Om nogle ved 
Danmarks Kyster levende Bakterier" kaster han Lys over nye 
Egne af Planteriget, en Mikrokosme, skjult mellem raadnende Tang; 
med „Smaa morfologiske og biologiske Bidrag" indleder han den 
økologiske Æra i sin Produktion, og med Iver fortsætter han sine 
